  Майя Бывальцева Кияса ёрослэн тӧроез нош ик луиз Александр Максимов. Солэн кандидатураез понна 21 депутатъёс пӧлысь 18-эз куаразэс сётӥзы, ёрос кенешлэн радъян сессиез ортчиз 23-тӥ куарусёнэ. Со сярысь ивортэ муниципалитетлэн пресс-службаез. Ёрос кенешлэн тӧроез интые кык кандидатъёс вал — Сергей Кулалаев но Сергей Мерзляков. Нырысетӥез понна 7 куара сётӥзы, кыкетӥезлы — 13, одӥгез бюллетень изъянтэмен лыдъямын вал. Озьыен, депутатъёсын кивалтоз Мерзляков — азьвыл администрацилэн тӧроез. Кыкетӥ кенешонын, со ортчоз 3-тӥ коньывуонэ, депутатъёслэн кенешсылэн тӧроезлы воштӥсез, ялан ужась ӧриослэсь лыдзэс но ёзчиоссэс, администрацилэн азьвалтэтсэ но ёзсӧзнэтсэ эскерозы. ВАТСАН Александр Вячеславович Максимов вордскиз Удмурт АССР-ысь Глаз ёросысь Сороково гуртын 1957-тӥ арын 5-тӥ шуркынмонэ. Йылпумъяз Ижкарысь гурт возёсъя институтэз «инженер-механик» ӧнеръя но Уралысь кун службая академиез «менеджер» ӧнеръя.  1980–1984 аръёсы — Балезино ёросысь «Мир» колхозын валтӥсь инженер;  1984–1998 аръёсы — Балезино ёросысь «Путь к коммунизму» колхозлэн тӧроез;  1998–2001 аръёсы — Балезино ёрос администрацилэн тӧроезлэн экономика ужпумъёсъя нырысетӥ воштӥсез;  2001–2006 аръёсы — «Кияса ёрос» муниципал кылдытэтлэн администрациезлэн тӧроез;  2006-тӥ арысен — «Кияса ёрос» муниципал кылдытэтлэн тӧроез.   Удмурт Элькунысь гурт возёсысь дано ужась. Пусъемын Удмурт Элькунлэн Данъян грамотаеныз, «За заслуги в проведении всероссийской переписи населения» медальёсын. Кияса ёросысь депутатъёслэн кенешсылэн куинь ӧтчамъёсызлэн депутатэз. Тегъёс: Политика быръёнъёс Удмуртия депутатъёс Кияса  